**РЕПУБЛИКА СРПСКА**

**НАРОДНА СКУПШТИНА**

**З А П И С Н И К**

**са Тринаесте редовне сједнице Народне скупштине Републике Српске,**

**одржане 1. и 2. децембра 2020. године**

Тринаеста редовна сједница Народне скупштине Републике Српске одржана је 1. и 2. децембра 2020. године у Бањој Луци.

Предсједник Народне скупштине Републике Српске Недељко Чубриловић (у даљњем тексту: предсједник) отворио је засједање Тринаесте редовне сједнице и констатовао да постоји кворум и да су одсуство са сједнице најавили народни посланици Народне скупштине Републике Српске (у даљњем тексту: посланици): Ристо Марић, Радован Вуковић, Драган Галић, Бранко Бутулија, Сенад Братић и Един Рамић.

На почетку сједнице предсједник је обавијестио присутне да ће се радити у пословнички предвиђеном радном времену, те да ће *дан за гласање* бити у четвртак, око 13.00 часова.

Предсједник је замолио посланике да поштују мјере које је препоручио Институт за јавно здравство Републике Српске.

Прије преласка на расправу о приједлогу дневног реда Тринаесте редовне сједнице Народне скупштине Републике Српске, предсједник је отворио расправу о **Записнику са Петнаесте посебне сједнице Народне скупштине Републике Српске, одржане 29. јула 2020. године,** који су посланици **усвојили са *61 гласом ''за'', ниједним ''против'' и ниједним ''уздржаним''.***

Такође, предсједник је отворио расправу о **Записнику са Дванаесте редовне сједнице Народне скупштине Републике Српске, одржане 22, 23. и 24. септембра и 6. октобра 2020. године**, који су посланици **усвојили *са 60 гласова ''за'', ниједним ''против'' и ниједним ''уздржаним''*.**

Прешло се на утврђивање приједлога дневног реда Тринаесте редовне сједнице Народне скупштине Републике Српске. Предсједник je присутне посланике обавијестио да је на приједлог Колегијума, а у предвиђеном посланичком року, у складу са чланом 127 став 2 Пословника Народне скупштие, Влада Републике Српске поднијела захтјев 27. 11. 2020. године за спајање расправа по тачкама 5, 6 и 7 у смислу уводног излагања и расправе, а гласање је појединачно о сваком закону, што су посланици и усвојили

са ***46 гласова ''за'', 15 ''против'' и 1 ''уздржаним''.***



Других приједлога за измјену или допуну дневног реда није било.

Посланици су усвојили

**ДНЕВНИ РЕД**

1. Посланичка питања и одговори – ''Актуелни час'';
2. Извјештај о привременом одступању консолидованог буџетског дефицита од фискалних правила;
3. Приједлог другог ребаланса Буџета Републике Српске за 2020. годину - по хитном поступку;
4. Приједлог закона о измјенама Закона о извршењу Буџета Републике Српске за 2020. годину - по хитном поступку;
5. Приједлог закона о допуни Закона о посебним републичким таксама - по хитном поступку;
6. Приједлог закона о измјенама и допунама Закона о комуналним таксама - по хитном поступку;
7. Приједлог закона о измјенама и допунама Закона о административним таксама - по хитном поступку;
8. Приједлог закона о измјенама и допунама Закона о порезу на доходак - по хитном поступку;
9. Приједлог закона о факторингу;
10. Нацрт закона о стицању статуса самосталног умјетника и самосталног стручњака у култури;
11. Извјештаји по основу Закона о фискалној одговорности у Републици Српској:

а) Извјештај Фискалног савјета Републике Српске о спровођењу Закона о фискалној одговорности у Републици Српској за 2019. годину;

б) Извјештај Фискалног савјета Републике Српске о раду за период 1.1.2019. – 31.12.2019. године;

12. Избор и именовања;

*са* ***46 гласова ''за'', 1 “против'' и 15 ''уздржаних''.***

Прешло на разматрање тачака дневног реда.

**Ад – 1: Посланичка питања и одговори – ''Актуелни час''**

Своје учешће у оквиру ове тачке дневног реда узели су посланици: Милан Тубин, Перица Бундало, Срђан Мазалица, Томица Стојановић, Душица Шолаја, Крсто Јандрић, Соња Караџић Јовичевић, Љубиша Крунић, Миладин Станић, Драгослав Кабић, Драшко Станивуковић, Давор Шешић, Небојша Вукановић, Игор Жунић, Мара Милошевић, Милан Шврака, Маринко Драгишић, Споменка Стевановић, Јелена Тривић, Зоран Видић, Жељко Бабић, Игор Црнадак, Мирела Кајкут Зељковић, Милан Радовић, Наташа Кулашинац и Гордана Видовић.

**Ад – 2: Извјештај о привременом одступању консолидованог буџетског дефицита од фискалних правила**

У име предлагача уводно излагање поднијела је Зора Видовић, министар финансија.

У посланичкој расправи учествовали су: Игор Црнадак, Жељка Стојичић, Небојша Вукановић, Радован Вишковић, предсједник Владе, Игор Жунић, Томица Стојановић, Драшко Станивуковић, Жељко Бабић, Милан Тубин, Јелена Тривић, Недељко Гламочак, Милан Радовић, Зоран Видић и Љубиша Крунић.

Закључена је расправа.

Завршну ријеч по овој тачки дневног реда дала је Зора Видовић, министар финансија.

*У* ***дану за гласање***,2. децембра 2020. године, посланици су приступили изјашњавању о Одлуци о пријевременом ступању на снагу, Одлуци о одобравању привременог одступања и усвајању Извјештаја кроз закључак.

**Одлука о пријевременом ступању на снагу Одлуке о одобравању привременог одступања консолидованог буџетског дефицита од фискалних правила усвојена је са *45 гласова ''за'', 16 ''против'' и 2 ''уздржана''*.**

**Одлука о одобравању привременог одступања консолидованог буџетског дефицита од фискалних правила усвојена је са *44 гласа ''за'', 17 ''против'' и 2 ''уздржана''*.**

**Закључак о усвајању Извјештаја о привременом одступању консолидованог буџетског дефицита од фискалних правила усвојен је са *45 гласова ''за'', 17 ''против'' и 3 ''уздржана''.***

**Ад – 3: Приједлог другог ребаланса буџета Републике Српске за 2020. годину - по хитном поступку**

У име предлагача уводно излагање поднијела је Зора Видовић, министар финансија.

У посланичкој расправи учествовали су: Јелена Тривић, Миладин Станић, Небојша Вукановић, Игор Црнадак, Милан Радовић, Жељка Стојичић, Дарко Бабаљ, Милан Тубин, Иванка Марковић, Томица Стојановић, Жељко Бабић, Костадин Васић, Недељко Гламочак и Давор Шешић.

Закључена је расправа.

Завршну ријеч по овој тачки дневног реда поднијела је Зора Видовић, министар финансија.

*У* ***дану за гласање***,2. октобра 2020. године, посланици су приступили изјашњавању о Одлуци о пријевременом ступању на снагу и Одлуци о усвајању другог ребаланса.

***Одлука о пријевременом ступању на снагу другог ребаланса буџета Републике Српске за 2020. годину усвојена је са 47 гласова ''за'', 17 ''против'' и 2 ''уздржана''.***

***Одлука о усвајању другог ребаланса буџета Републике Српске за 2020. годину усвојена је са 47 гласова ''за'', 17 ''против'' и 2 ''уздржана''.***

**Ад – 4: Приједлог закона о измјенама Закона о извршењу Буџета Републике Српске за 2020. годину - по хитном поступку**

У име предлагача уводно излагање поднијела је Зора Видовић, министар финансија.

По овој тачки дневног реда није било нити расправе нити завршне ријечи.

*У* ***дану за гласање****,*2. децембра 2020. године, посланици су приступили изјашњавању о Одлуци о пријевременом ступању на снагу и о Приједлогу закона.

***Одлука о пријевременом ступању на снагу Закона о измјенама Закона о извршењу Буџета Републике Српске за 2020. годину усвојена је са 46 гласова ''за'', 17 ''против'' и 3 ''уздржана''.***

***Закон о измјенама Закона о извршењу Буџета Републике Српске за 2020. годину усвојен је са 46 гласова ''за'', 17 ''против'' и 2 ''уздржана''.***

**Ад – 5, 6. и 7.:**

1. **Приједлог закона о допуни Закона о посебним републичким таксама - по хитном поступку;**
2. **Приједлог закона о измјенама и допунама Закона о комуналним таксама - по хитном поступку;**
3. **Приједлог закона о измјенама и допунама Закона о административним таксама - по хитном поступку**

У име предлагача уводно излагање поднијела је Зора Видовић, министар финансија.

У посланичкој расправи учествовали су: Миленко Вићановић, Миладин Станић, Гордана Видовић и Томица Стојановић.

Клуб посланика ПДП је поднио два амандмана на Приједлог закона о измјенама и допунама Закона о комуналним таксама.

Закључена је расправа.

Завршну ријеч по овој тачки дневног реда поднијела је Зора Видовић, министар финансија.

У ***дану за гласање***, 2. децембра 2020. године, посланици су приступили изјашњавању о приједлозима закона.

**Закон о допуни Закона о посебним републичким таксама је усвојен са *65 гласова ''за'', ниједним ''против'' и два ''уздржана''.***

Испред Владе Републике Српске, као предлагача, о поднесеним амандманима на Приједлог закона о измјенама и допунама Закона о комуналним таксама изјаснила се Зора Видовић, министар финансија:

* Клуб посланика ПДП поднио је два амандмана:
* амандман 1 – прихваћен;
* амандман 2 – није прихваћен.

Након изјашњавања о амандманима од стране предлагача Приједлога закона, Клуб посланика ПДП није тражио изјашњавање о неприхваћеном амандману.

**Закон о измјенама и допунама Закона о комуналним таксама је усвојен са *65 гласова ''за'', ниједним ''против'' и 1 ''уздржаним''*.**

**Закон о измјенама и допунама Закона о административним таксама је усвојен са *66 гласова ''за'', ниједним ''против'' и 1 ''уздржаним''.***

**Ад – 8: Приједлог закона о измјенама и допунама Закона о порезу на доходак - по хитном поступку**

У име предлагача уводно излагање поднијела је Зора Видовић, министар финансија.

По овој тачки дневног реда није било нити посланичке расправе нити завршне ријечи предлагача.

*У* ***дану за гласање****,*2. децембра 2020. године, посланици су приступили изјашњавању о Приједлогу закона.

***Закон о измјенама и допунама Закона о порезу на доходак усвојен је са 52 гласа ''за'', ниједним ''против'' и 14 ''уздржаних''.***

**Ад – 9:** **Приједлог закона о факторингу**

У име предлагача уводно излагање поднијела је Зора Видовић, министар финансија.

У посланичкој расправи учествовали су Жељка Стојичић и Игор Жунић.

Клуб посланика СНСД поднио је амандман.

Закључена је расправа.

По овој тачки дневног реда није било завршне ријечи предлагача.

*У* ***дану за гласање****,*2. децембра 2020. године, посланици су приступили изјашњавању о Приједлогу закона.

Испред Владе Републике Српске, као предлагача, о поднесеном амандману изјаснила се Зора Видовић, министар финансија:

* Клуб посланика СНСД поднио је амандман:
* амандман 1 – прихваћен.

***Закон о факторингу усвојен је са 52 гласа ''за'', ниједним ''против'' и 12 ''уздржаних''.***

**Ад – 10: Нацрт закона о стицању статуса самосталног умјетника и самосталног стручњака у култури**

У име предлагача уводно излагање поднијела је Наталија Тривић, министар просвјете и културе.

У посланичкој расправи учествовали су: Перица Бундало, Соња Караџић Јовичевић, Споменка Стевановић, Душица Шолаја, Небојша Вукановић и Наташа Радуловић.

Закључена је расправа.

Завршну ријеч по овој тачки дневног реда дала је Наталија Тривић, министар просвјете и културе.

*У* ***дану за гласање****,*2. децембра 2020. године, посланици су приступили изјашњавању о Нацрту закона.

***Нацрт закона о стицању статуса самосталног умјетника и самосталног стручњака у култури усвојен је са 48 гласова ''за'', 17 ''против'' и 2 ''уздржана''.***

**Ад – 11: Извјештаји по основу Закона о фискалној одговорности у Републици Српској:**

**а) Извјештај Фискалног савјета Републике Српске о спровођењу Закона о фискалној одговорности у Републици Српској за 2019. годину;**

**б) Извјештај Фискалног савјета Републике Српске о раду за период 1. 1. 2019 – 31. 12. 2019. године;**

У име предлагача уводно излагање поднио је Миленко Крајишник, предсједник Фискалног савјета Републике Српске.

У посланичкој расправи учествовали су: Миладин Станић, Милан Радовић и Небојша Вукановић.

Закључена је расправа.

Завршну ријеч по овој тачки дневног реда поднио је Миленко Крајишник, предсједник Фискалног савјета Републике Српске.

*У* ***дану за гласање****,*2. децембра 2020. године, посланици су приступили изјашњавању о извјештајима.

***Закључак о усвајању Извјештаја Фискалног савјета Републике Српске о спровођењу Закона о фискалној одговорности у Републици Српској за 2019. годину усвојен је са 45 гласова ''за'', 18 ''против'' и 1 ''уздржаним''.***

***Закључак о усвајању Извјештаја Фискалног савјета Републике Српске о раду за период 1. 1. 2019 – 31. 12. 2019. године је усвојен са 47 гласова ''за'', 18 ''против'' и 1 ''уздржаним''.***

**Ад – 12: Избор и именовање**

По овој тачки дневног реда није било приједлога, те самим тим није било нити посланичке расправе нити изјашњавања.

*У* ***дану за гласање****,*2. децембра 2020. године, одсутни су били сљедећи народни посланици: Ристо Марић, Радован Вуковић, Драган Галић, Бранко Бутулија, Сенад Братић, Един Рамић, Зоран Видић, Милан Тубин, Милан Шврака, Славко Глигорић, Андреа Дорић, Максим Скоко, Горан Селак, Крсто Јандрић, Драшко Станивуковић и Јелена Тривић.

Овим је окончан рад по дневном реду Тринаесте редовне сједнице Народне скупштине Републике Српске.

Саставни дио овог записника је препис тонског записа Тринаесте редовне сједнице Народне скупштине Републике Српске од 232 странице.

**ГЕНЕРАЛНИ СЕКРЕТАР ПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Небојша Згоњанин Недељко Чубриловић***